internet vaartha 254 Views
ముంబై : బంగారు ఆభరణాల విక్రయాలపై ఒకటిశాతం ఎక్సైజ్‌సుంకం విధింపుపై నిరసన వ్యక్తం చేసిన జ్యుయెలరీ వ్యాపారుల్లో భిన్న స్వరాలు వస్తున్నాయి. నేటికి 19 రోజులుగా నిర్వహిస్తున్న సమ్మె కారణంగా మొత్తం షాపులన్నీ మూతపడ్డాయి. దాదాపు 70 వేల కోట్ల రూపాయల మేర వ్యాపా రం నష్టపోయినట్లు బులియన్‌సంఘాలు చెపతున్నాయి. ఎక్సైజ్‌అధికారులనుంచి ఎటువంటి వేధింపులు ఉండబోవని ప్రభుత్వం హామి అయితే ఇచ్చిందే కానీ సుంకం తగ్గింపుపై హామీ ఇవ్వలేదు. 20వరోజుకు ప్రవేశిస్తున్న తరునంలో జ్యుయెలరీ సమ్మె మరింతగా ఉధృతం చేయాలా లేక ప్రభ్తువంతో మరోసారి సంప్రదింపులు జరపాలా అన్న వైపు నుంచి చర్చిస్తున్నారు. వెండిఆభరణాలను మినహాయించి కేవలం పసిడి ఆభరణాలపైనే ఈ సుంకం విధింపువల్ల మరింత భారత ఎందురవుతుందని, ఇప్పటికే పాన్‌కార్డు నిబంధనలతో వ్యాపారాలు గ్రామీణ మార్కెట్ల నుంచి మరింత దిగజారాయని వ్యాపా రులు వాదిస్తున్నారు. ఈ నేపథ్యంలో తాజాగా ఒకటిశాతం సుంకం కారణంగా మరింతభారత తప్పదన్న వాదనను వినిపిస్తూనే వచ్చారు. ఢిల్లీ, ముంబై, కోల్‌కత్తా, బెంగళూరు, హైదరా బాద్‌ వంటి మెట్రోనగరాల్లో షాపులన్నీ మూత పడ్డాయి. ముంబై, ఢిల్లీల్లో మరింత కట్టుదిట్టం గా అమలయ్యాయి. ఆలిండియా సరాఫా అసో సియేషన్‌ ఉపాధ్యక్షుడు సురీందర్‌కుమార్‌ జూన్‌ మాట్లాడుతూ దేశరాజధానిలో సమ్మె నిరవధికంగా ఉం టుందని, ప్రభుత్వం తన ప్రతిపాదన వెనక్కి తీసుకునేంతవరకూ సమ్మెకొనసాగుతుందన్నారు. జ్యుయె లర్లు, బులి యన్‌ వర్తకులు, చేతివృత్తుల వారు చాందిని చౌక్‌లో ధర్నాకూడా నిర్వహించి వారి ఆందోళన ఉధృతం చేస్తున్నట్లు వెల్లడించారు. ఇదిలాఉండగా జ్యుయెలరీ సంఘాల్లో ఎక్కువ భాగం జిజెఎఫ్‌, ఇండియా బులియన్‌ జ్యూయలెర్స్‌ అసెసియేషన్‌, జపెమ్స్‌ అండ్‌జ్యూయెలరీ సంఘం, ఎగుమతుల ప్రోత్సాహక మండలి వంటివి సమ్మెను శనివారం విరమించాయి. జైట్లీతో నిర్వహించిన సమావేశం తర్వాత సమ్మెను విరమించినట్లు తేలింది. ఇతర నగరాలు జూపూర్‌ వంటి ప్రాంతాల్లో సమ్మె కొనసాగింది.